ශිවා, පූකුඩුඛන්නා, වැල්ලේ සුරංග තිදෙනාම ඉන්දියාවේ දි වීසා නොමැතිව අත්අඩංගුවට පත්ව වෙනම කඳවුරක ජීවත්වන බවද දැනගන්නට තිබේ. ඔවුන් මෙරට අපරාධ සිදුකරන්නේ එහි සිට දුරකථන මාර්ගයෙනි. දෙමටගොඩ චමින්ද මරණීය දණ්ඩනයට නියම වී වසර ගණනාවක සිට සිටින්නේ බන්ධනාගාරයේය. ඒ නිසා ඔහුගේ කල්ලිය දැන් එතරම් ප්‍රබල ක්‍රියාකාරිත්වයක් පෙන්නුම් කරන්නේ නැත. ඒ කණ්ඩායම පසුගිය කාලයේ එක්ව සිටියේ චමින්දගේ සහෝදරයා වූ රුවන්ගේ කල්ලිය සමගය. එහෙත් රුවන්ගේ ක්‍රියාකාරිත්වයද මේ වන විට අඩපණව තිබේ. ඒ ඔහු ජාවාරම් කර ඉපයූ සියලු දේපල රාජසන්තක කිරිමට රජය කටයුතු කිරීමත් සමගය. මාලිගාවත්තේ කංජිපානි ඉම්රාන්ද දැන් සිටින්නේ බූස්ස බන්ධනාගාරයේය. එහි සිට දුරකථන භාවිත කරමින් තම කණ්ඩායම් මෙහෙයවීම තරමක් අපහසුය. ඒ නිසා දැන් ඔහුගේ කල්ලියට නායකත්වයක් අහිමිව තිබේ. නායකත්ය අහිමිව ඔහුගේ කල්ලියේ සාමාජිකයෝ මේ වන විට නන්නත්තාර වී සිටිති. දැන් කොළඹ පාතාලයේ රඟන්නේ කෙසෙල්වත්තේ දනුකය. දනුක යනු ඉන්දියාවේදී පසුගිය කාලයේ හෘදයාබාධයකින් මිය ගිය බව කියන කෙසෙල්වත්තේ දිනුකගේ ගෝලයෙකි. දනුකද මේ වන විට සිටින්නේ ඉන්දියාවේ කඳවුරක බව පැවසේ. දිනුකගේ මරණයෙන් පසු ඔහුගේ කණ්ඩායම කොටස් හතරකට කැඩී වෙන වෙනම පාතාල කිරුළ වෙනුවෙන් සටන් වදින බවයි පොලිසියේ අදහස. එසේ කෙසෙල්වත්තේ කුඩු කිරුළට සටන් වදින්නන් අතර දනුක, මොහොමඩ් අජිනි, ජූඩි වෙස්ට් හා දනීෂ් සිටිති.
දැන් කොළඹ පාතාලයේ රඟන්නේ කව්ද?
කෙසෙල්වත්තේ දනුකය